મોરાભાગળમાં રહેતાં બે સગીર પુત્રોની માતા પૂજા હરીશભાઈ પટેલે એડવોકેટ શ્રેયસ દેસાઈ મારફતે ઉધના દરવાજા, રિંગરોડ ખાતેની મેક્સ બુપા હેલ્થ ઇન્સ્યુરન્સ સામે સુરત ગ્રાહક કોર્ટેમાં ફરિયાદ કરી હતી. ફરિયાદ એવી હતી કે, પૂજાબેનના પતિ હરીશભાઈ પટેલનો મેક્સ બુપા હેલ્થ ઇન્સયોરન્સ કંપનીનો હાર્ટબીટ સિલ્વર તરીકેનો બે લાખ રૂપિયાનો મેડિક્લેઈમ ઇન્સ્યોરન્સ હતો. તેમને ગત 19મી એપ્રિલ 2015ના દિવસે સિડ્સ હોસ્પિટલમાં દાખલ કરાયા હતાં. ડો. રાજીવ મહેતાએ ટેસ્ટ્સ કરાવ્યા હતાં. તેમાં તેમને સીરોસીસ ઓફ લિવર થયું હોવાનું નિદાન થયું હતું. તેની ટ્રીટમેન્ટ આપી હતી પરંતુ તેમનું 13મી મે 2015ના દિવસે ટ્રીટમેન્ટ દરમિયાન અવસાન થયુ હતું.